
Esselamu aleikum. Majka sam cetvero djece sa posebnim potrebama (laksim i tezim). Moj musibet je moj najstariji sin, koji je tesko poremecen, autista tezeg slucaja. On je sada 15 godina. Uvijek je bilo teskih problema sa njim, ali u zadnje vrijeme je to nepodnosljivo za njegovu bracu i sestre kao i za moj ***[brak](https://pitajucene.com/search/Brak/questions/ "Pretraži pitanja o braku")***. On je posto jako nasilan prema dvoje moje srednje djece. On je od svoje seste godine na jakim tabletama i Allah zna sta smo sve prevazisli sa njim, ali je vec postalo opasno za moju ostalu djecu kada je nasilan prema njima.  Tako da zbog njega naravno dolazi do nesuglasica samnom i mojim muzem. Moj sin je jako razvijen za svoje godine. Savjet doktora je ovdje da je potrebno da ga dam u neku ustanovu radi psihickog zdravlja ostale djece i da na duze glediste necu moci izaci na kraj sa njim. Sobzirom da su njegovi brat i sestra lakse dijagnoze, ipak mogu normalno komunicirati, moj muz se naravno jako brine za to dvoje djece. Jer za njega su oni normalni naspram najstarijeg koji i neprica i nerazumije i mnogo drugih problema ima. On nezeli da im se nesto desi a moglo je biti sprjeceno. Ja opet nemogu da podnesem pomisao da ga odvojim odmene. Moja najmlada kci pet godina ide slicnim stopama kao moj najstariji sin.Bili smo i na par rukija. Svakako smo na raznoraznim terapijama. Jednostavno sa vremenom ja sam sve to prihvatila od Allaha kao ispit.  Momentani problem je jednostavno nasilje moga sina, koji u tom trenutku po kuce razvali od vrata do ormara ili sta mu vec dode pod ruku. Netrazim medicinski savjet jednostavno dusevni, neznam kako da podnesem da ga dam odsebe, a sve ide u tom smjeru. Neprestano dovimo, i jedino to nas je odrzalo citave ove godine. Jednostavno neznam sta da radim, da ga dam, ili da reskiram da se nesto desi. Mislim da imam potrebu jednostavno snekim da se posavjetujem.


Allah vas nagradio na vasem trudu


* 
* 
* 
* 
* 
* 
* 

 
Iskusenje sa djecom

Ve alejkumus selamu ve rahmetullahi…


Poštovana, u ovom slučaju možete ispoštovati struku, tačnije medicinare koji su vam savjetovali to što navodite u gornjem obraćanju.


Nalazite se u iskušenju i životnom procjepu. Allah da vam olakša i uputi vas na ono što je najispravnije.


Moj savjet vam je da klanjate Istiharu/Istihare ***[namaz](https://pitajucene.com/search/Namaz/questions/ "Pretraži pitanja o namazu")***. Dva rekata pred spavanje, ili ujutro u vrijeme duha namaza. Da nakon predaje selama obratite se Allahu Uzvišenom i zamolite Ga za ono što je najispravnije, jer On zna, mi ne znamo. Obratite Mu se svojim riječima. Dobićete odgovor, ako Bog da, kroz nadahnuće šta da uradite; da ga ostavite sa sobom ili date u Ustanovu, ili kroz san ćete dobiti odgovor. Najčešće biva kroz nadahnuće. Ovaj namaz možete ponoviti i sedam puta, do konačnog rješenja.


Bojim se ako ga ostavite kod sebe da će biti problema koje je doktor nagovijestio, a već ih i imate. Ako ga date u ustanovu, onda se naoružajte saburom i spremite da vam srce pati; majka je majka, a radi se ipak o djetetu. Olakšavajuće je to što ćete ga moći viđati…


Allah da vas uputi na ono što je najbolje za vas, vaše dijete i porodicu…


Allah Uzvišeni najbolje zna…


